NA FAMILOKACH
Ta naszo Gruba,Hoyma sie zwała,
Wszystkim robota dycki dowała.
Robota była, na chlyb stykało,
We familoku, sie tyż miyszkało.
Ref: Kożdy mioł chlywik, świnioka chowoł,
Jak dobrze pojod, to i fedrowoł. {Bis}
No a po szychcie, to się siodało,
Przed familokym i w szkata grało.
A żeby karta dobrze chodziyła,
To i flaszeczka, zawsze tyż była.
Ref: Zajś nasze baby, te wyszywały,
No i jak baby, sztyjc plotkowały. {Bis}
Wiysz ta Maryjka, ta mo galana,
Łon dzisiyj siedzioł, łu Nij do rana.
Zajś Zeflik w nocy, szoł do Agnysy,
Myśloł że żodyn Go nie łusłyszy.
Ref: Bez dziurka s klucza, wszystkoch widziała,
No i być młodom bych jeszcze chciała.
No bo jak wiycie, kiejch młodo była,
Toch dycki rada s synkym chodziyła.
A synki za mnom tyż fest lotały,
I sztyjc łodymie dziubeczka chciały.
Ref: Toć tyż jak mama s tatom już spała,
Toch jo sie synka łoknym wpuszczała. {Bis}
Łon mi powiedzioł, moja kochana,
Czy jo tu mogą łostać do rana.
Joch sie do Nigo fest przitulyła,
I rada z tego żech Wom tyż była.
Ref: Och jaki wtedy były rozkosze,
Nie godać mamie, łoto Was prosza. {Bis}
Hubert Mojżesz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn swh_Latn pol_Latn szl_Latn szl_Latn szl_Latn pol_Latn ltz_Latn